section_heading: Povijest
paragraph_text: Ubrzo su počeli razgovori s predstavnicima Engleskog nogometnog saveza. Kada im je odobren status člana Football Leaguea, počeli su radovi na izgradnji novog stadiona. Boje kluba promijenjene su u plavo-bijele. Nakon promjena izostali su rezultati, posjeta na stadionu bila je veoma slaba, te je klub upao u financijske probleme. Nakon Prvog svjetskog rata klub ne ostvaruje zapažene rezultate. Razmatrana je ideja da klub preseli u Leeds na stadion Elland Road. Navijači Huddersfielda nisu prihvatili tu ideju. Prikupljanjem novca i navijačka kupovinom dionica kluba navijači su pomogli klubu otplatiti dug od 25 tisuća funti. Nakon teškog razdoblja kreće vrtoglavi zaokret i uslijedit će najveći uspjesi u povijesti kluba.